1.  ปัจจัยความเสี่ยง

ผลจากความผันผวนทางเศรษฐกิจที่เกิดขึ้นกับประเทศในแถบเอเชียแปซิฟิกหลายประเทศรวมทั้งประเทศไทย
ซึ่งเป็นผลต่อเนื่องจากปี 2541 ถึงแม้จะลดความรุนแรงลงไปบ้างแล้วก็ตาม
แต่ยังเป็นผลให้อัตราการเติบโตทางเศรษฐกิจ, การลงทุน, สภาวะการลงทุน,
การปล่อยสินเชื่อของธนาคาร และการว่าจ้างแรงงานฟื้นตัวค่อนข้างช้า

1.1 ความเสี่ยงในการประกอบธุรกิจ
จากผลกระทบของความผันผวนทางเศรษฐกิจส่งผลกระทบต่อการขยายตัวของตลาดน้ำอัดลมและเพิ่มการแข่งขันทางการตลาดมากขึ้น
วิกฤตการณ์น้ำมันซึ่งถึงแม้จะทำให้ราคาปรับตัวต่ำลงในช่วงระยะเวลาหนึ่ง แต่ก็เป็นระยะเวลาสั้น ๆ
และมีแนวโน้มที่จะปรับตัวสูงขึ้นอีกตามนโยบายด้านราคาที่กำหนดโดยประเทศผู้ผลิตน้ำมัน
ซึ่งจะมีผลกระทบต่อต้นทุนการผลิตสินค้า และค่าใช้จ่ายในการดำเนินงานของบริษัทฯ
ตลอดจนการขนส่งและการจัดจำหน่ายสินค้าสู่มือผู้บริโภค ประมาณได้ว่า การเพิ่มราคาน้ำมันทุก ๆ 1
บาทต่อลิตร จะมีผลทำให้ต้นทุนการขนส่งเพิ่มขึ้น 15 ล้านบาท นอกจากผลกระทบข้างต้นแล้ว
นโยบายของรัฐบาลในด้านการจัดเก็บภาษี, การควบคุมราคา,
การออกกฎข้อบังคับในการทำธุรกิจและอุตสาหกรรมต่าง ๆ
ก็เป็นปัจจัยเสี่ยงอีกอันหนึ่งที่มีผลต่อต้นทุนการผลิต, ค่าใช้จ่าย, การหารายได้ของบริษัทฯ
รวมถึงความพร้อมในการปฏิบัติตามกฎข้อบังคับเหล่านั้นด้วย

2.  ความเสี่ยงเกี่ยวกับการผลิต
    จากการที่อุตสาหกรรมผลิตน้ำอัดลมเป็นธุรกิจที่ต้องลงทุนสูงในการก่อสร้างโรงงาน
    รวมทั้งเครื่องจักรอุปกรณ์ที่เกี่ยวข้องกับการผลิต
    ซึ่งบริษัทฯจะต้องอาศัยยอดการผลิตที่ค่อนข้างสูงจึงจะถึงจุดคุ้มทุน
    นอกจากนี้การที่เครื่องดื่มน้ำอัดลมเป็นสินค้าที่มีฤดูการจำหน่าย
    โดยมียอดความต้องการสูงในช่วงฤดูร้อน
    ฝ่ายบริหารจึงจำเป็นอย่างยิ่งที่จะต้องวางแผนการผลิตและการลงทุนในเครื่องจักรอุปกรณ์การผลิตอย่างระมัดระวัง
    มิฉะนั้นจะประสพกับภาวะกำลังการผลิตไม่เพียงพอในช่วงฤดูร้อน
    และมีกำลังผลิตเหลือเกินความต้องการในช่วงเวลาอื่น ๆ ได้

ปัจจัยที่มีผลกระทบโดยตรงต่อการวางแผนการผลิตและการลงทุนอีกปัจจัยหนึ่ง
ได้แก่การเปลี่ยนแปลงแนวโน้มความต้องการของผู้บริโภคจากการบริโภคเครื่องดื่มชนิดคืนขวด
(returnable bottles) มาเป็นเครื่องดื่มประเภทไม่คืนขวด (non-returnable bottles)
รวมทั้งความต้องการในเครื่องดื่มที่มีขนาดบรรจุมากขึ้น
แนวโน้มการเปลี่ยนแปลงดังกล่าวเกิดขึ้นพร้อม ๆ กับการขยายตัวของธุรกิจค้าส่งค้าปลีกรายใหญ่ ๆ
และการเปลี่ยนแปลงอุปนิสัยการบริโภคเครื่องดื่ม และน้ำอัดลมจากการบริโภคในร้านอาหาร
ภัตตาคาร มาเป็นการบริโภคในครัวเรือน
การเปลี่ยนแปลงแนวโน้มดังกล่าวเป็นเหตุให้อัตราการเติบโตของเครื่องดื่มในบรรจุภัณฑ์ชนิดไม่ต้องคืนขวดเติบโตขึ้นอย่างรวดเร็ว
บริษัทฯจึงต้องลงทุนขยายการผลิตสำหรับเครื่องดื่มในบรรจุภัณฑ์ชนิดดังกล่าวเพื่อตอบสนองความต้องการของผู้บริโภคที่เปลี่ยนไป

เพื่อเป็นการรองรับการเปลี่ยนแปลงดังกล่าว คณะกรรมการบริษัทฯ
จึงได้อนุมัติโครงการก่อสร้างโรงงานภาคตะวันออกที่จังหวัดชลบุรี
ซึ่งเริ่มดำเนินการก่อสร้างตั้งแต่เดือนกรกฎาคม 2544
และกำหนดให้แล้วเสร็จเพื่อทันการผลิตเพื่อรองรับความต้องการในช่วงฤดูร้อนในเดือนเมษายน –
พฤษภาคม 2545 โดยขั้นแรกจะติดตั้งเครื่องบรรจุขวด พีอีที ซี่งมีแนวโน้มการเติบโตสูง
ในตลาดโมเดิร์นเทรด

1.3 ความเสี่ยงด้านการบริหารและการจัดการ เนื่องจากการจัดจำหน่ายเครื่องดื่ม
และน้ำอัดลมโดยรวมยังเป็นการขายตรงให้กับลูกค้า และผู้บริโภคเป็นส่วนใหญ่
จึงต้องอาศัยความรวดเร็ว ความสม่ำเสมอในการให้บริการ
รวมทั้งการเสนอรายการสมนาคุณและผลตอบแทนสูงสุดกับลูกค้า มิฉะนั้น
บริษัทฯอาจจะประสพปัญหาการแย่งชิงลูกค้าจากคู่แข่งขัน
การดำเนินธุรกิจชนิดนี้จึงจำต้องอาศัยเครือข่ายการจัดจำหน่ายที่มีประสิทธิภาพ
และมีพนักงานขายที่ขยันขันแข็งมีความชำนาญ และไหวพริบสูง การรักษาบุคลากรในองค์กร
รวมทั้งการจูงใจให้พนักงานมีกำลังใจในการทำงาน จึงเป็นความท้าทายที่สำคัญอันหนึ่งของบริษัทฯ

นอกจากนี้ ความสำเร็จในธุรกิจของบริษัทฯยังต้องอาศัยการมีแผนงานที่แน่ชัด และฐานข้อมูลที่ถูกต้อง
รวดเร็ว และเพียงพอต่อการตัดสินใจของผู้บริหาร

4.  ความเสี่ยงทางด้านการเงิน

การให้สินเชื่อและการเรียกชำระหนี้ จากประสพการณ์ของบริษัทฯ
ถึงแม้ว่าประสิทธิภาพการควบคุมสินเชื่อ และเรียกชำระหนี้ของบริษัทฯจะอยู่ในระดับสูงน่าพอใจ
แต่จากสภาพฝืดเคืองของเศรษฐกิจในปัจจุบัน
บริษัทฯยังคงมีความเสี่ยงในด้านการให้สินเชื่อและการเรียกชำระหนี้จากลูกค้าอยู่
ซึ่งบริษัทฯได้พยายามลดความเสี่ยงดังกล่าวด้วยนโยบายการให้สินเชื่อที่รัดกุม
มีการติดตามเร่งรัดการชำระหนี้จากลูกหนี้อย่างสม่ำเสมอของพนักงานเก็บเงิน
และการตรวจสอบดูแลอย่างใกล้ชิดจากฝ่ายบริหาร

เสถียรภาพเงินบาท เสถียรภาพของเงินบาทและความเสี่ยงจากอัตราแลกเปลี่ยน
มีผลต่อต้นทุนของบริษัทฯ ถึงแม้จะอยู่ในขอบเขตจำกัด เนื่องจากบริษัทฯ ไม่มีเงินกู้
หรือรายการค้าที่เป็นสกุลเงินตราต่างประเทศ
นอกจากนี้การซื้อวัตถุดิบและบรรจุภัณฑ์ส่วนใหญ่ยังเป็นการซื้อจากแหล่งภายในประเทศ
ความเสี่ยงจากอัตราแลกเปลี่ยนส่วนใหญ่จึงมีขอบเขตเฉพาะการซื้ออะหลั่ยและอุปกรณ์จากต่างประเทศ